<classify> WAZIRI wa Maji, Profesa Makame Mbarawa ameitaka Mamlaka ya Udhibiti wa Huduma za Maji na Nishati EWURA kuzilea na kusimamia mamlaka za maji zidhibiti upotevu wa maji, uliopanda hadi asilimia 40.5 katika mwaka 201718 kutoka asilimia 38.4 za mwaka 201617.Kiwango cha upotevu wa maji kwa mamlaka za maji zilizofanyiwa tathmini, kimeongezeka kutoka asilimia 38.4 katika 201617 hadi asilimia 40.5 katika mwaka 201718 kwa mamlaka za maji za miji mikuu ya mikoa, na kwa mamlaka za maji za miradi ya kitaifa upotevu wa maji umepungua kutoka asilimia 33.1 hadi asilimia 26.8.Akizungumza kabla ya kuzindua ripoti ya Utendaji wa Mamlaka za Majisafi na Usafi wa Mazingira nchini 201718 jijini hapa jana, Prpfesa Mbarawa aliitaka Ewura kuzilea na kuzisimamia mamlaka hizo ili kuzalisha maji na kuhakikisha yanawafikia wananchi.Aliwataka Ewura kufanya semina na kutoa elimu kwa wakurugenzi na wenyeviti wa mamlaka za maji namna ya uendeshaji wake, ili kujua namna ya kupunguza gharama za uendeshaji zikiwemo za matumizi makubwa kununua dawa ya kutibu maji na za umeme.Alisema pamoja na kuzalisha na kusambaza maji, mamlaka inatakiwa inafanya utafiti na kubaini kwa nini gharama za maji hasa za vijijini ni kubwa kuliko za mijini.Aliwataka Ewura kudhibiti huduma za maji kwa kuweka viwango sawa vya kudhibiti ubora wa maji na kuwa na takwimu sahihi za huduma za maji kila wakati.Aliwataka utafiti ili kuwa na mfano wa kununua dawa kupitia Bohari ya Dawa MSD ili kupunguza gharama za ununuzi wa dawa ambazo zinatumia fedha nyingi za mamlaka hizo.Akitoa maelezo kabla ya kuzinduliwa kwa ripoti hiyo, Kaimu Mkurugenzi Mkuu Ewura, Nzinyangwa Mchany alisema kuongezeka kwa upotevu kunaonesha mamlaka za maji za mikoa kuna kazi ya kufanya. Alisema katika ukusanyaji wa maduhuli, mamlaka za maji za mikoa zilikusanya Sh bilioni 205.74 katika mwaka wa fedha 1617, lakini yameongezeka hadi bilioni 256.51 katika mwaka 1718 sawa na ongezeko la asilimia 24.7. Kitaifa makusanyo yamepanda kutoka Sh bilioni 13.43 mwaka 201617 hadi kufikia Sh bilioni 17.46 katika mwaka wa fedha 201718 sawa na ongezeko la asilimia 30, alisema Mchany. Mamlaka za miji mikuu ya mikoa ziliongeza mapato yatokanayo na huduma ya maji na majitaka kutoka sh bilioni 205.74 bilioni mwaka 201617 hadi bilioni 256.51 mwaka 201718 ikiwa ni ongezeko la asilimia 24.7. Vivyo hivyo, miradi ya kitaifa ukusanyaji wa mapato uliongezeka kutoka Sh bilioni 13.43 mwaka 201617 hadi bilioni 17.46 wa fedha 201718 sawa na ongezeko la asilimia 30. Alisema pamoja na makusanyo hayo, mamlaka hizo zimekuwa zikitumia fedha nyingi katika matengenezo ambapo gharama hizo katika mwaka 201718 zilipanda hadi Sh bilioni 13.78 kutoka bilioni 12.3 za mwaka 201617 sawa  <topic>: kitaifa 